da da da da da af de de fr en de da da da da da da fr sv da nl de da da nn da da da da da da da da da da da de id da da de en da en da da de de da da de de da da sv da da da da da ro da da da nb da da de da en sv nl nl en en de de en en en da en da da da da da da da da da da da da da en en de da da da da nds da da de da nb zh la en en nl da en sv da da da da da da da sv da sv sv da da da da da
Naturnationalpark Fussingø – hvad kommer der til at ske med naturen
Skal jeg have tilladelse til min aktivitet?
Græsning og helårsgræsning i naturen
Spændende og lærerige oplevelser for hele familien i vinterferien
Naturture i vinterferien for hele familien
Er der havenisser på spil i Tisvilde?
Fældninger i Ganløse Ore og Nyvang
Naturnationalpark Gribskov - hvad kommer der til at ske med naturen?
Naturstyrelsen genopretter naturen i Gribskov
Naturnationalpark Fussingø – hvad kommer der til at ske med naturen
SHL_Tip til vinterferien: Oplev en midtjysk naturperle i særklasse
Røsnæs Fyr - åbningstider i 2022
KJY Svampe i NNP Fus
Naturnationalpark Fussingø – hvad kommer der til at ske med naturen
I nyheden her har vi samlet de næste skridt i tilblivelsen af den kommende naturnationalpark i Fussingø, og hvad det kommer til at betyde for naturen.
Rum, Rod og Råd skal give mere natur
I den kommende Naturnationalpark Fussingø vil naturen komme til at ændre sig ud fra de nye vilkår, som kort fortalt handler om at give naturen de tre R’er tilbage - Rum, Rod og Råd.
Rum (plads): I dag er Fussingø-området opdelt i marker og skove. Det bliver nu et stort sammenhængende naturområde, hvor produktion ophører, og de biologiske processer får lov at forløbe mere frit. Vores skove er generelt meget opdelte - lidt på samme måde som man opdeler landbrugets marker. Større eller mindre arealer står med én type afgrøder eller for skovenes vedkommende med én træart, og vel og mærke træer af ens alder. Denne opdeling bliver der lavet om på med naturnationalparken. Skellene mellem de forskellige skovtyper og de lysåbne naturtyper bliver mere udviskede i området, der udgøres af ca. 600 ha. Så en gåtur i den kommende naturnationalpark vil på sigt opleves mere glidende fra det ene område til det næste. De skarpe skel mellem eksempelvis en bevoksning med Rødgran, bevoksninger med unge Ege og til en helt tredje med Bøg og Douglas vil gradvist forsvinde i takt med, at de ikke hjemmehørende arter fjernes, og der ændres i træernes alderssammensætning.
Rod: I dag har vi mange skove med pæne lige rækker af træer. Fremover vil væltede træer få lov at blive liggende, og buske få lov at gro vildt, hvilket giver vildere naturoplevelser for de besøgende. Ligesom døde træer får lov at blive stående. Samtidig vil store planteædende dyr med deres vandringer mellem forskellige områder, deres bid og gnav og deres ekskrementer skabe rod både i skovbunden og i den lysåbne natur. Et rod som er livsnødvendigt for mange af de små arter i naturen.
Råd: I den forstligt drevne skov blev træerne fældet til brug i træindustrien i form af tømmer, møbler, gulve og meget andet. Denne drift ophører i naturnationalparkerne, og derfor bliver der flere rigtig gamle træer. Døde træer er, hvad enten de ligger på skovbunden eller står som gamle ruiner, guld værd for de mange arter, der er afhængige af døde eller døende træer.
Processen med myndighedsarbejdet er i gang
Før Naturstyrelsen kan gå i gang med at etablere Naturnationalpark Fussingø, foregår der et myndighedsarbejde, hvor der skal indhentes en række forskellige tilladelser. Det arbejde er Naturstyrelsen i gang med i netop disse uger. Når tilladelserne er indhentet, går selve arbejdet med etableringen i gang. Som noget af det første skal der gøres plads til hegnslinjen i naturnationalparken. Derefter sættes hegn og flydespærringer ud i Fussing Sø. Der kommer færiste i asfaltvejene ind og ud af parken og låger ved alle andre grusveje og stier, og når alt er klart, bliver der sat stude og kronhjorte ud. Samtidig vil der blive etableret forskellige nye friluftsfaciliteter (stier, shelters, udsigtstårne, toiletter etc.), og over de første år af naturnationalparkens levetid vil der blive arbejdet med naturgenopretning, hvor der bliver fjernet ikke-hjemmehørende træer, og den naturlige hydrologi genoprettes på marker og i skoven ved at dræn fjernes eller knuses og grøfter stoppes til.
Opdateret tidsplan for Fussingø Naturnationalpark
Tidsplanen for Fussingø Naturnationalpark er blevet opdateret på Naturstyrelsens hjemmeside om projektet. Da myndighedsarbejdet tager længere tid end først antaget, forventes naturnationalparken nu at åbne i december 2022.
Her kan du følge processen
Vi melder løbende nyt ud om etableringen af Naturnationalpark Fussingø her på siden, og har du spørgsmål til processen, kan du skrive til Naturstyrelsen Kronjylland på:  Obfuscated Email
Læs mere om Naturnationalpark Fussingø
Vådområde-, skovrejsnings- og andre naturprojekter. Naturstyrelsens naturprojekter værner om Danmarks natur.
Se alle naturprojekter her
Få Naturstyrelsens nyheder i din indbakke. Du kan naturligvis til enhver tid afmelde nyhedsbrevet igen.
Felter med (*) skal udfyldes
Naturstyrelsen anbefaler, at henvendelse til Naturstyrelsen sker via e-boks, hvis din henvendelse indeholder personfølsomme eller fortrolige oplysninger.
Hvor andet ikke er angivet, er billeder på siden fra colourbox.com
Sender du os en e-mail, vil den blive gemt i vores digitale sagsbehandlingssystem. Læs mere
Indsæt søgeord for at søge på hjemmesiden
Indsæt søgeord for at søge på hjemmesiden